CELEX: 32014R0186
Language: sk
Date: 2014-02-26 00:00:00
Title: Nariadenie Komisie (EÚ) č. 186/2014 z  26. februára 2014 , ktorým sa mení nariadenie (EÚ) č. 823/2012, pokiaľ ide o dátumy ukončenia platnosti schválenia účinných látok etoxysulfurón, oxadiargyl a warfarín  Text s významom pre EHP

27.2.2014   
            
            
               SK
            
            
               Úradný vestník Európskej únie
            
            
               L 57/22
            
         
      NARIADENIE KOMISIE (EÚ) č. 186/2014
   z 26. februára 2014,
   ktorým sa mení nariadenie (EÚ) č. 823/2012, pokiaľ ide o dátumy ukončenia platnosti schválenia účinných látok etoxysulfurón, oxadiargyl a warfarín
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 17 druhý odsek,
   keďže:
   
               (1)
            
            
               Nariadením Komisie (EÚ) č. 823/2012 (2) sa v prípade účinných látok etoxysulfurón, oxadiargyl a warfarín odložili dátumy ukončenia platnosti schválenia stanovené vo vykonávacom nariadení Komisie (EÚ) č. 540/2011 (3) do 31. júla 2016, aby žiadatelia mohli dodržať trojročnú lehotu pre oznámenie požadovanú podľa článku 15 ods. 1 nariadenia (ES) č. 1107/2009.
            
         
               (2)
            
            
               Neboli predložené žiadne žiadosti o obnovenie schválenia účinných látok etoxysulfurón, oxadiargyl a warfarín, ktoré spĺňajú trojročnú lehotu pre oznámenie.
            
         
               (3)
            
            
               Keďže neboli predložené žiadne takéto žiadosti, je vhodné stanoviť dátum ukončenia platnosti na najbližší možný dátum po pôvodnom dátume ukončenia platnosti stanovenom pred prijatím nariadenia (EÚ) č. 823/2012.
            
         
               (4)
            
            
               Nariadenie (EÚ) č. 823/2012 by sa preto malo zodpovedajúcim spôsobom zmeniť.
            
         
               (5)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Zmeny nariadenia (EÚ) č. 823/2012
   Článok 1 nariadenia (EÚ) č. 823/2012 sa mení takto:
   
               a)
            
            
               Bod 1 sa nahrádza takto:
               
                           „1.
                        
                        
                           31. júl 2016, pokiaľ ide o účinné látky: etofumezát (položka 29), imazamox (položka 41), oxasulfurón (položka 42), foramsulfurón (položka 44), kyazofamid (položka 46), linurón (položka 51), pendimetalín (položka 53), trifloxystrobín (položka 59), karfentrazon-etyl (položka 60), mezotrión (položka 61), fenamidon (položka 62) a izoxaflutol (položka 63);“
                        
                     
         
               b)
            
            
               Dopĺňa sa tento bod 4:
               
                           „4.
                        
                        
                           31. marec 2014, pokiaľ ide o účinné látky: etoxysulfurón (položka 43), oxadiargyl (položka 45) a warfarín (položka 120).“
                        
                     
         Článok 2
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. februára 2014
      
         
            Za Komisiu
         
         
            predseda
         
         José Manuel BARROSO
         
      
   
   
      (1)  Ú. v. EÚ L 309, 24.11.2009, s. 1.
   
      (2)  Nariadenie Komisie (EÚ) č. 823/2012 zo 14. septembra 2012, ktorým sa ustanovuje odchýlka od vykonávacieho nariadenia (EÚ) č. 540/2011, pokiaľ ide o dátumy ukončenia platnosti schválenia účinných látok 2,4-DB, kyselina benzoová, beta-cyflutrín, karfentrazon-etyl, Coniothyrium minitans kmeň CON/M/91-08 (DSM 9660), cyazofamid, cyflutrín, deltametrín, dimeténamid-p, etofumezát, etoxysulfurón, fenamidon, flazasulfurón, flufenacet, flurtamón, foramsulfurón, fostiazat, imazamox, iodosulfurón, iprodion, izoxaflutol, linuron, maleínhydrazid, mekoprop, mekoprop-P, mezosulfurón, mezotrión, oxadiargyl, oxasulfurón, pendimetalín, pikoxystrobin, propikonazol, propineb, propoxykarbazón, propyzamid, pyraklostrobín, siltiofam, trifloxystrobín, warfarín a zoxamid (Ú. v. EÚ L 250, 15.9.2012, s. 13).
   
      (3)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).